SK  ECB -PUBLIC  
 
STANOVISKO EURÓPSKEJ CENTRÁLNEJ BANKY  
z 27. októbra 2017  
k úlohe Národnej banky Slovenska vykonávať dohľad nad vzdelávaním finančných 
sprostredkovateľov a finančných agentov  
(CON/2017/ 43) 
 
Úvod a  právny základ  
Európska centrálna banka (ECB) prijala 22. septembra 2017 žiadosť Ministerstva financií Slovenskej 
republiky o  stanovisko k  návrhu zákona, ktorým sa mení a dopĺňa zákon č. 186/2009 Z. z. o finančnom 
sprostredkovaní a finančnom poradenstve a o zmene a doplnení niektorých zákonov v znení neskorších 
predpisov a ktorým sa mení a dopĺňa zákon č. 39/2015 Z. z. o poisťovníctve a o zmene a doplnení 
niektorých zákonov v znení neskorších predpisov (ďalej len „návrh zákona“).  
Právomoc ECB vydať stanovisko je založená na článku 127 ods. 4 a  článku 282 ods. 5 Zmluvy 
o fungovaní Európskej únie a na článku 2 ods. 1 tretej zarážke rozhodnutia Rady 98/415/ES1, keďže sa 
návrh zákona týka Národnej banky Slovenska (NBS). V súlade s článkom  17.5 prvá veta rokovacieho 
poriadku Európskej centrálnej banky Rada guvernérov prijala toto stanovisko.  
 
1. Účel návrhu zákona  
1.1 Hlavným cieľom návrhu zákona je transpozícia smernice Európskeho parlamentu a Rady 
(EÚ) 2016/972 a spresnenie transpozície ustanove ní smernice Európskeho parlamentu a Rady 
2014/17/EÚ3, pokiaľ ide o cezhraničné vykonávanie finančného sprostredkovania alebo finančného 
poradenstva v oblasti poskytovania úverov na bývanie.  
1.2 Okrem transpozície smerníc Únie, návrh zákona zavádza prísnejšiu úpravu osobitného finančného 
vzdelávania v oblasti požiadaviek na odbornú spôsobilosť finančných sprostredkovateľov a 
finančných agentov, ako aj sprísneni e podmienok, ktoré musia spĺňať právnické osoby, ktoré 
poskytujú osobitné finančné vzdelávanie.  
1.3 Ako s účasť reformy finančného vzdelávania zavádza návrh zákona novú úlohu NBS v súvislosti s 
dohľadom nad finančným vzdelávaním4.  
                                                 
1  Rozhodnutie Rady 98/415/ES z  29. júna 1998 o poradení sa s  Európskou centrálnou bankou národnými orgánmi 
ohľadom návrhu právnych predpisov (Mimoriadne vydanie Ú. v. ES, kapitola 1/zv. 1, s. 446).  
2  Smernica Európskeho parlamentu a Rady (EÚ) 2016/97 z 20. januára 2016 o distribúcii poistenia (prepracované 
znenie) (Ú.  v. EÚ L 26, 2.2.2016, s 19).  
3  Smernica Európskeho parlamentu a Rady 2014/17/EÚ zo 4. februára 2014 o zmluvách o úvere pre spotrebiteľov 
týkajúcich sa nehnuteľností určených na bývanie a o zm ene smerníc 2008/48/ES a 2013/36/EÚ a nariadenia (EÚ) č. 
1093/2010 (Ú. v. EÚ L 60, 28.2.2014, s. 34).  
4 Bod 54 návrhu zákona, ktorý zavádza nový § 22a o osobitnom finančnom vzdelávaní v zákone č. 186/2009 Z. z., a 
bod 90 návrhu zákona, ktorým sa dopĺňa § 38 ods. 1 zákona č. 186/2009 Z. z., a ktorý udeľuje právomoc NBS 
vykonávať dohľad nad vykonávaním osobitného finančného vzdelávania.  
ECB -PUBLIC  
2 1.3.1  Konkrétne bude NBS povinná viesť register poskytovateľov osobitného finančného vzdelávania. 
NBS posúdi, či žiadateľ o zápis do registra poskytovateľov osobitného finančného vzdelávania 
dostatočne preukázal i) oprávnenie na vykonávanie vzdelávacej činnosti; ii) bezúhonnosť, ak ide o 
fyzickú osobu, alebo bezúhonnosť každého člena štatutárneho orgánu alebo riadiac eho orgánu 
poskytovateľa osobitného finančného vzdelávania zodpovedného za poskytovanie osobitného 
finančného vzdelávania, ak ide o právnickú osobu; a iii) technickú a organizačnú pripravenosť na 
poskytovanie osobitného finančného vzdelávania5. 
1.3.2  NBS je navy še zverená všeobecná úloha dohľadu nad vykonávaním finančného vzdelávania 
poskytovateľmi  osobitného finančného vzdelávania6, ako aj finančnými inštitúciami, ktoré poskytujú 
osobitné finančné vzdelávanie pre zamestnancov, finančných agentov a finančných por adcov. To 
zahŕňa právomoc ukladať určité sankcie poskytovateľom osobitného finančného vzdelávania a 
osobám, ktoré poskytujú osobitné finančné vzdelávanie, ak zistí, že ich činnosť nie je v súlade so 
zákonom č. 186/2009 Z. z. v znení návrhu zákona, alebo ak  zistí, že osobitné finančné vzdelávanie 
vykonáva osoba, ktorá nie je zapísaná v registri vedenom NBS.7 
 
2. Všeobecné pripomienky  
2.1 Toto stanovisko neposudzuje, či návrh zákona účinne implementuje do vnútroštátneho práva 
smernicu (EÚ) 2016/97 alebo určité us tanovenia smernice 2014/17/EÚ. ECB pos udzuje iba 
ustanovenia návrhu zákona, ktoré majú vplyv na úlohy NBS ako národnej centrálnej banky a ako 
člena Eurosystému a Európskeho systému centrálnych bánk (ESCB).  
2.2 Návrh zákona zveruje NBS novú úlohu, ktorou je dohľad nad finančným vzdelávaním a nad 
poskytovateľmi osobitného finančného vzdelávania, ako je to uvedené v odseku 1.3. Ak je národnej 
centrálnej banke v ESCB zverená nová úloha, je potrebné posúdiť, či to nie je v rozpore so 
zákazom menového financovania podľa článku 123 zmluvy. Na tieto účely článok 1 ods. 1 písm. 
b) bod ii) nariadenia Rady (ES) č. 3603/938 vymedzuje „iné druhy úverov“ ako okrem iného „každé 
financovanie záväzkov verejného sektora voči tretím stranám“.  
2.3 Jedným z hlavných cieľov zákazu menového financovania, ktorý nemožno obchádzať, je, aby 
členské štáty vykonávali zdravú rozpočtovú politiku9. Vzhľadom na to nemôže byť národným 
centrálnym bankám zverená úloha financovať opatrenia, za ktoré spravidla zodpovedajú členské 
štáty a ktoré sú financované z ich rozpočtových zdrojov a nie zo zdrojov národných centrálnych 
bánk. Aby bolo možné rozhodnúť, čo predstavuje financovanie záväzkov verejného sektora voči 
tretím osobám, ktoré je možno chápať ako poskytnutie financovania centrálnou bankou, ktoré 
nespadá pod úlohy centrálnej banky, je potrebné individuálne posúdiť, či je úloha, ktorú má 
vykonávať národná centrálna banka, úlohou centrálnej banky alebo úlohou vlády, t. j. úlohou 
patriacou do pôsobnosti členských štátov. Inými slovami, musia existovať primerané záruky, ktoré 
                                                 
5  Bod 54 návrhu zákona zavádza nový § 22a v zákone č. 186/2009 Z. z.  
6  Bod 90 návrhu zákona dopĺňa § 38 ods. 1 v zákone č.  186/2009 Z. z.  
7  Bod 94 návrhu zákona zavádza okrem iného § 39 ods. 3 v zákone č. 186/2009 Z. z.  
8  Nariadenie Rady (ES) č. 3603/93 z 13. decembra 1993, ktorým sa stanovujú definície na uplatňovanie zákazov 
uvedené v článkoch 104 a 104b ods. 1 zmluvy ( Mimoriadne vydanie Ú. v. ES, kapitola 10/zv. 1, s. 27).  
9  Článok 123 zmluvy prispieva tiež k dosiahnutiu cieľa udržiavať cenovú stabilitu a posilňuje nezávislosť centrálnych 
bánk.  
ECB -PUBLIC  
3 zabezpečia, že neprichádza k obchádzaniu cieľa zákazu menového financovania, ktorým je 
zachovávanie zdravej rozpočtovej politiky členských štátov.  
2.4 Rada guvernérov pri uplatňovaní voľnej úvahy pri výkone svojej povinnosti na základe článku 271 
písm. d) zmluvy a článku 35.6 Štatútu Európskeho systému centrálnych bánk a Európskej 
centrálnej banky (ďalej len „štatút ESCB“) , ktorou je zabezpečiť, aby si národné centrálne banky 
plnili svoje povinnosti ustanovené v  zmluve,  schválila v tejt o súvislosti záruky vo forme kritérií na 
stanovenie, čo predstavuje záväzky verejného sektora v zmysle č lánku 1 ods. 1 písm. b) bod 
ii) nariadenia (ES) č. 3603/93, alebo, inými slovami, čo predstavuje úlohu vlády v zmysle 
nasledujúcich záverov.  
Po prvé úl ohy centrálnej banky sú najmä tie úlohy, ktoré súvisia s úlohami, ktorými bola poverená 
ECB a národné centrálne banky zmluvou a štatútom ESCB. Tieto úlohy sú vymedzené v článku 
127 ods. 2, 5 a 6 a článku 128 ods. 1 zmluvy, ako aj v článku 22 a článku 25.1 štatútu ESCB.  
Po druhé článok 14.4. štatútu ESCB umožňuje národným centrálnym bankám vykonávať „iné 
funkcie“, nové úlohy, t. j. úlohy, ktoré nesúvisia s úlohami, ktorými bola poverená ECB a národné 
centrálne banky, sa tým nevylučujú. Nové úlohy, ktoré usk utočňuje národná centrálna banka, a 
ktoré nie sú typickými úlohami národnej centrálnej banky, alebo ktoré sa jednoznačne vykonávajú v 
mene a vo výlučnom záujme vlády alebo iných subjektov verejného sektora, by sa však mali 
považovať za úlohy vlády.  
Po tre tie dôležitým kritériom pre stanovenie, že nová úloha nie je typickou úlohou národnej 
centrálnej banky, alebo že sa vykonáva jednoznačne v mene a vo výlučnom záujme vlády alebo 
iných subjektov verejného sektora, je vplyv tejto úlohy na inštitucionálnu, fin ančnú a personálnu 
nezávislosť národnej centrálnej banky.  
Je potrebné zohľadniť najmä nasledujúce aspekty:  
a) či výkon novej úlohy nevytvára konflikty záujmov vo vzťahu k existujúcim úlohám centrálnej 
banky, ktoré nie sú primerane riešené, a nedopĺňa nutne dané existujúce úlohy centrálnej 
banky. Ak dochádza ku konfliktu záujmov medzi existujúcimi a novými úlohami, mali by sa 
zaviesť dostatočné záruky, ktoré takýto konflikt riešia. Doplnkový charakter novej úlohy vo 
vzťahu k existujúcim úlohám centrálnej bank y by sa nemal vykladať extenzívne, inak by to 
mohlo viesť k vzniku nekonečného radu súvisiacich úloh. Takýto doplnkový charakter by sa 
mal taktiež skúmať v súvislosti s financovaním týchto úloh;  
b) či nie je výkon novej úlohy bez pridelenia nových finančných prostriedkov neprimeraný 
finančnej a organizačnej kapacite národnej centrálnej banky a nemôže nepriaznivo ovplyvniť 
jej schopnosť riadne vykonávať existujúce úlohy centrálnej banky;  
c) či výkon novej úlohy zapadá do inštitucionálneho usporiadania národnej centrálnej banky vo 
svetle úvah o nezávislosti a zodpovednosti centrálnej banky;  
d) či s výkonom novej úlohy nie sú spojené podstatné finančné riziká;  
e) či členovia orgánov národnej centrálnej banky s rozhodovacou právomocou nie sú výkonom 
novej úlohy vystavení ne primeraným politickým rizikám, ktoré by mohli mať vplyv aj na ich 
osobnú nezávislosť a najmä záruku trvania funkčného obdobia uvedeného v článku 14.2 
Štatútu Európskeho systému centrálnych bánk a Európskej centrálnej banky.  
ECB -PUBLIC  
4  
3. Konkrétne pripomienky  
Nasledujúce odseky obsahujú analýzu uskutočnenú s použitím vyššie uvedených kritérií a s cieľom 
posúdiť, či je nová úloha NBS v súlade so zákazom menového financovania.  
3.1 Nové úlohy, ktoré súvisia s úlohami, ktorými bola poverená ECB a národné centrálne banky 
zmluvou a štatútom ESCB  
Dohľad nad finančným vzdelávaním alebo poskytovateľmi osobitného finančného vzdelávania 
nepatrí medzi úlohy centrálnej banky uvedené v článku 127 ods. 2 alebo 5 zmluvy, ani medzi 
úlohy, ktoré boli zverené národným centrálnym bank ám štatútom ESCB. Hoci nová úloha, ktorá je 
zverená NBS, sa okrem iného týka poskytovania finančného vzdelávania finančnými inštitúciami, 
netvorí súčasť úloh prudenciálneho dohľadu NBS. Podľa dôvodovej správy k návrhu zákona je 
cieľom novej úlohy skôr ochr ana spotrebiteľov na finančnom trhu10. 
Nová úloha zverená NBS návrhom zákona teda nesúvisí priamo s úlohami, ktorými bola poverená 
ECB a národné centrálne banky zmluvou a štatútom ESCB. Preto je potrebné starostlivo posúdiť 
zverenie takejto úlohy NBS s cieľ om stanoviť, či predstavuje úlohu vlády a či s ňou súvisiace 
financovanie predstavuje problém z hľadiska menového ﬁnancovania.  
3.2 Úlohy, ktoré nie sú typickými úlohami národnej centrálnej banky  
Nová úloha, ktorá sa týka dohľadu nad finančným vzdelávaním, roz širuje rozsah súčasných úloh, 
ktoré uskutočňuje NBS v súvislosti s dohľadom nad finančnými sprostredkovateľmi a finančnými 
poradcami tým, že rozširuje úlohy NBS o dohľad nad poskytovateľmi osobitného finančného 
vzdelávania. Úlohy, ktoré v súčasnosti uskutočňuje NBS podľa zákona č. 186/2009 Z. z., zahŕňajú 
dohľad nad finančným sprostredkovaním nezávislými finančnými agentmi a nad poskytovaním 
finančného poradenstva finančnými poradcami. V súlade s týmto súčasným mandátom už má NBS 
všetky potrebné právomoci, aby zabezpečila, že odborná spôsobilosť finančných 
sprostredkovateľov a finančných agentov splní požadované normy. NBS alebo osoba poverená 
NBS momentálne zabezpečujú výkon odbornej skúšky pre jednotlivé finančné sektory a jednotlivé 
stupne odbornej spôsobilosti určitých osôb aktívnych v službách finančného sprostredkovania a 
finančného poradenstva11. NBS je tiež zodpovedná za vymenovanie predsedu, podpredsedu a 
ďalších členov skúšobnej komisie a schvaľuje skúšobný poriadok12. NBS eviduje údaje o 
absolvovaní osobitného finančného vzdelávania a vykonaní odborných skúšok v registri finančných 
agentov a finančných sprostredkovateľov13.  
Na rozdiel od úloh, ktoré v súčasnosti vykonáva NBS podľa zákona č. 186/2009 Z. z., sú obsah a 
rozsah osobitného finančného vzdel ávania, spôsob ktorým je poskytované, a ďalšie relevantné 
informácie stanovené iba vyhláškou Ministerstva financií Slovenskej republiky č. 600/200914 (ďalej 
len „vyhláška“). Podľa vyhlášky sa osobitné finančné vzdelávanie vykonáva vo finančnej inštitúcii 
alebo vo vzdelávacej ustanovizni. Pri vymedzení pojmu vzdelávacia ustanovizeň odkazuje 
                                                 
10  Pozri dôvodovú správu k návrhu zákona.  
11  Ustanovenie § 22 ods. 3  zákona č. 186/2009 Z. z.  
12  Ustanovenie § 22 ods. 2  zákona č. 186/2009 Z. z.  
13  Ustanovenie § 17 ods. 1 písm. n) a o) a § 17 ods. 7 písm. l) a m) zákona č. 186/2009 Z. z.   
14  Právnym základom pre túto vyhlášku je § 22 ods. 9 zákona č. 186/2009 Z. z.  
ECB -PUBLIC  
5 vyhláška na zákon č. 131/2000 Z. z. o vysokých školách a zákon č. 245/2008 Z. z. o výchove a 
vzdelávaní (školský zákon). Primerané poskytovanie osobitného finančného vzdelávania preto 
patrí do rámca vládnych politík v oblasti vzdelávania. Z toho vyplýva, že táto nová úloha  NBS by 
bola aspoň čiastočne vykonávaná v mene a v záujme vlády, aj keď by ju bolo možn é považovať za 
úlohu, ktorá do určitej miery dopĺňa už existujúcu úlohu NBS spočívajúcu vo výkon e dohľadu nad 
subjektmi poskytujúcimi finančné služby spotrebiteľom, a to vzhľadom na skutočnosť, že prispieva 
k zabezp ečeniu primeranej odbornej spôsobilosti finančných sprostredkovateľov a finančných 
agentov . 
Je preto potrebné analyzovať, či nová úloha, ktorá má byť zverená NBS, a ktorá sa týka dohľadu 
nad osobitným finančným vzdelávaním, je typická úloha, ktorú vykonávajú aj iné národné centrálne 
banky Európskeho systému centrálnych bánk (ESCB). Hoci  väčšine národných centrálnych bánk 
ESCB zrejme neboli priradené konkrétne úlohy podobného charakteru, ECB identifikovala niektoré 
členské štáty vrátane Chorvátska15, Českej republiky16, Grécka17, Maďarska18, Portugalska19 a 
                                                 
15  V Chorváts ku, ak neexistuje dostatočný dôkaz, ktorý podporuje tvrdenia o potrebnom stupni vedomostí a 
spôsobilosti, môže Hrvatska narodna banka (HNB) zamietnuť žiadosť o udelenie povolenia na činnosť 
sprostredkovateľa úveru alebo povolenie odňať. V súlade s požiadavkami ustanovenými v smernici 2014/17/EÚ, 
ktoré sú transponované do chorvátskeho práva, HNB vydáva vykonávacie právne predpisy, ktoré upravujú postup 
odbornej prípravy pracovníkov predaja, a osvedčenie o primeranej vedomosti a odbornej spôsobilosti. Úverová 
inštitúcia je tiež povinná pripraviť program odbornej prípravy a predložiť ho HNB najneskôr do 31. januára každého 
kalendárneho roka.   
16  V Českej republike môžu byť subjekty, od ktorých sa požaduje, aby vykonali odbornú skúšku ako podmienku pre 
poskytovanie určitých služieb na finančnom trhu (napr. spotrebiteľské úvery, kapitálové trhy, dôchodky, spracovanie 
bankoviek a mincí), skúšané iba poskytovateľmi finančného vzdelávania, ktorí získali akreditáciu od Českej národnej 
banky (ČNB). ČNB môže vydať vyhlášku regulujúcu podrobné fungovanie poskytovateľov finančného vzdelávania. 
ČNB môže tiež uložiť administratívne pokuty a sankcie v súvislosti s dohľadom nad akreditovanými poskytovateľmi 
finančného vzdelávania.  
17  V Grécku podľa článku 14 zákona č. 3606/2007 implementujúceho smernicu Európskeho parlamentu a Rady 
2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 
93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS 
(Mimoriadne vydanie Ú. v. ES, kapitola 6/zv. 7, s. 263) bola Bank of Greece (BoG) zverená úloha spočívajúca v 
zabezpečení toho, aby mali subjekty poskytujúce investičné služby alebo vykonávajúce investičné činnosti v 
prospech úverových inštitúcií požadované znalosti a odbornú spôsobilosť. Táto úloha sa vykonáva prostredníctvom 
spoločných rozhodnutí BoG a Gréckej komisie pre kapitálový trh. Záujemcovia sú povinní vykonať odborné 
osvedčovacie skúšky podľa špecifických osnov alebo úspešne ukončiť príslušný kurz odbornej prípravy. V oboch 
prípadoch získajú osvedčenie, ktoré potvrdzuje ich znalosť a odbornú spôsobilosť poskytovať investičné služby 
alebo sa zúčastňovať na investičných činnostiach. Pre obnovu osvedčenia sú záujemcovia povinní vykonať odbornú 
osvedčovaciu skúšku alebo úspešne ukončiť kurz na obnovenie vedomostí. BoG sú priradené viaceré úlohy v 
súvislosti s procesom udeľovania osvedčení vrátane postupu hodnotenia akceptovateľnosti a spracovania príslušnej 
dokumentácie. Podmienky účasti na odborných osvedčovacích skúškach , osnova skúšky, otázky týkajúce sa 
organizácie kurzov na obnovenie vedomostí, postup uskutočnenia skúšok, podmienky a postupy pre obnovu a 
odňatie osvedčenia ako aj poplatky, ktoré majú zaplatiť záujemcovia, sú všetky uvedené v spoločnom rozhodnutí 
BoG/Gréckej komisie pre kapitálový trh. Skúšky a príslušné kurzy môžu vykonávať rôzne subjekty, a to na základe 
posúdenia ich schopností BoG a Gréckou komisiou pre kapitálový trh. Dohľadom nad odbornými skúškami je 
poverená trojčlenná skúšobná komisia, z ktorej je jeden člen odporúčaný BoG. Odmeny členov skúšobnej komisie 
sú stanovené v spoločnom rozhodnutí Gréckej komisie pre kapitálový trh a BoG a príslušné náklady uhrádza Grécka 
komis ia pre kapitálový trh a BoG, ktoré zas účtujú záujemcom poplatky za skúšku.  
18  V Maďarsku podľa 40/2015 (XII.30) vyhlášky ministra národného hospodárstva o agentoch poskytovateľov služieb 
na finančných trhoch, trhoch s poisťovacími službami a kapitálových trhoch je Magyar Nemzeti Bank (MNB) 
zodpovedná za zabezpečenie dodržiavania požiadaviek na odborné skúšky a činnosť skúšajúcich. Finančné 
vzdelávanie agentov poskytovateľov služieb na finančných trhoch, trhoch s poisťovacími službami a kapitálových 
trhoch sa môže vykonávať školiacou spoločnosťou, ktorá je registrovaná MNB a ohláseným školiteľom, na základe 
požiadaviek vymedzených právnymi predpismi. MNB organizuje odborné skúšky agentov poskytovateľov služieb na 
finančných trhoch, trhoch s poisťovacími službami a kapitálových trhoch a zabezpečí skúšajúcich.  
ECB -PUBLIC  
6 Slovinska20, v ktorých sa javí, že národné centrálne banky vykonávajú podobné úlohy ako je úloha, 
ktorá bola zverená NBS návrhom zákona. Nová úloha zverená NBS spočívajúca v dohľade nad 
osobitným finančným vzdelávaním sa preto nejaví ako netypická úloha národnej centrálnej banky 
ESCB.  
3.3 Vplyv týchto úloh na nezávislosť NBS  
Vplyv tejto novej úlohy na inštitucionálnu, finančnú a personálnu nezávislosť NBS sa tiež musí 
zohľadniť.  
3.3.1  Rozsah, v akom výkon novej úlohy vytv ára konflikt záujmov s existujúcimi úlohami centrálnej banky  
Z novej úlohy NBS, ktorou je dohľad nad poskytovateľmi osobitného finančného vzdelávania, 
nevyplýva žiadny zjavný konflikt záujmov s existujúcimi úlohami centrálnej banky.  
3.3.2  Rozsah, v akom výkon novej úlohy neúmerne zaťažuje finančnú alebo organizačnú kapacitu NBS  
Zásada finančnej nezávislosti vyžaduje, aby členské štáty nemohli vystaviť svoje národné 
centrálne banky situácii, v ktorej by nemali dostatočné finančné prostriedky na plnenie tak svoji ch 
úloh súvisiacich s ESCB, ako aj svojich vnútroštátnych úloh, a to z prevádzkového a z finančného 
hľadiska. Navyše  v prípade poverenia národných centrálnych bánk konkrétnymi novými úlohami by 
každá dotknutá národná centrálna banka mala mať k dispozícii d odatočné ľudské zdroje a finančné 
prostriedky, aby sa zabezpečilo, že úlohy môžu byť vykonávané bez ovplyvnenia prevádzkovej a 
finančnej kapacity národnej centrálnej banky (vrátane dostatočných ľudských zdrojov) potrebn ej na 
plnenie svojich úloh súvisiacic h s ESCB. Aby bolo možné zabezpečiť, aby nebola dotknutá 
kapacita národnej centrálnej banky vykonávať svoje úlohy súvisiace s ESCB, musí byť NBS v 
pozícii, že môže využiť potrebné zdroje, vrátane pracovníkov, pri uskutočňovaní hodnotenia a 
registrácie a vy dávaní  pokynov podľa návrhu zákona.  
V tejto súvislosti ECB berie na vedomie, že návrh zákona požaduje, aby navrhovateľ uhradil 
poplatok za zápis do registra poskytovateľov osobitného finančného vzdelávania. Poplatok za 
zápis do registra predstavuje príjem  NBS21.  
Vzhľadom na to, že nová úloha NBS by mala ísť nad rámec spravovania registra poskytovateľov 
osobitného finančného vzdelávania a mala by zahŕňať aj posudzovanie, či sú splnené podmienky 
                                                                                                                                                             
19  V Portugalsku po transpozícii smernice 2014/17/EÚ budú mať úverové inštitúcie povinnosť zabezpečiť, aby ich 
pracovníci mali primeranú úroveň znalostí a odbornej spôsobilosti. Podľa zákonného dekrétu 74- A/2017 z 23. júna 
2017 (ktorý nadobudne účinnosť 1. januára 2018) budú úverové inštitúcie dodržiavať regulačné požiadavky, ako 
napríklad, že ich zamestnanci budú držiteľmi osvedčenia o odbornej spôsobilosti. Sprostredkovatelia úverov musia 
tiež splniť konkrétne požiadavky na znalosť a odbornú spôsobilosť a tí, ktorí poskytujú služby v súvislosti s 
hypotekárnymi úverovými zmluvami, musia zabezpečiť znalosť a odbornú spôsobilosť svojich pracovníkov. Podľa 
zákona o sprostredkovateľoch úverov (ktorý bol nedávno schválený kráľovským dekrétom 81- C/2017 z 7. júla 2017), 
musí Banco de Portugal posúdiť súlad s príslušnými požiadavkami počas celého povoľovacieho konania. Súlad s 
príslušnými požiadavkami možno potvrdiť iba osvedčením o odbornej spôsobilosti. Podľa kráľovského dekrétu 74-
A/2017 a zákona o sprostredkovateľoch úverov môžu byť osvedčenia o odbornej spôsobilosti vydávané iba 
subjektmi, ktoré certifikovala Banco de Portugal. Na základe príslušných ustanovení je Banco de Portugal tiež 
zodpovedná za monitorovanie týchto subjektov a môže odňať osvedčenie, ak sa zistí, že požadované podmienky už 
nie sú splnené. Banco de Portugal však nie je oprávnená uložiť týmto subjektom administratívne pokuty a sankcie. 
Plnenie týchto úloh je financované Banco de Portugal.  
20  V Slovinsku musia mať podľa zákona o spotrebiteľských úveroch poskytovatelia úverov a sprostredkovatelia úverov 
riadne kvalifikovaných zamestnancov. Banka Slovenije je zodpovedná za dohľad nad dodržiavaním zákona o 
spotrebiteľských úveroch úverovými inštit úciami, lízingovými spoločnosťami a určitými sprostredkovateľmi úverov. 
Dohľad, ktorý vykonáva Banka Slovenije, sa rozširuje o dohľad nad dodržiavaním ustanovení zákona o 
spotrebiteľských úveroch, ktoré upravujú vzdelávanie. Tieto úlohy, ktoré vykonáva Banka Slovenije, sú financované 
subjektmi, nad ktorými vykonáva dohľad.  
21 Bod 54 návrhu zákona, ktorý zavádza nový § 22a ods. 8 v zákone č. 186/2009 Z. z.  
ECB -PUBLIC  
7 návrhu zákona, je v tomto štádiu ťažké posúdiť, aké prostriedky budú potrebné na zabezpečenie 
riadneho dohľadu nad osobitným finančným vzdelávaním. Nie je preto jasné, či poplatky za zápis 
do registra pokryjú všetky náklady, ktoré súvisia s uskutočňovaním novej úlohy alebo či budú 
potrebné ďalšie prostriedky, čo môže mať vplyv na bežný rozpočet NBS.  
3.3.3  Rozsah, v akom výkon novej úlohy zapadá do inštitucionálneho usporiadania NBS vo svetle úvah o 
nezávislosti a zodpovednosti centrálnej banky  
Vzhľadom na to, ž e cieľ novej úlohy zverenej návrhom zákona NBS je podobný cieľu zabezpečiť 
primeranú odbornú spôsobilosť finančných sprostredkovateľov a finančných agentov, z ktorého 
vychádza existujúca úloha NBS uvedená v odseku 3.2, výkon novej úlohy sa nejaví  byť v kon flikte 
s inštitucionálnym usporiadaním NBS.  
3.3.4  Rozsah, v akom výkon úloh predstavuje podstatné finančné riziká  
Návrh zákona sa priamo nezaoberá potencionálnou zodpovednosťou NBS v prípade žaloby, 
uplatnenia nároku alebo iného súdneho konania o náhradu škody v súvislosti s vykonávaním 
(alebo nevykonávaním) svojich právomocí podľa návrhu zákona. Vzhľadom na to, že návrh zákona 
neobsahuje ustanovenia, ktoré by vylučovali zodpovednosť NBS za uskutočňovanie úloh podľa 
návrhu zákona, bola by NBS podľa slovenských z ákonov o zodpovednosti štátu za škodu 
zodpovedná za prípadné škody. Preto nová úloha zverená návrhom zákona NBS predstav uje 
ďalšie finančné riziko.  
3.3.5  Rozsah, v akom výkon novej úlohy vystaví členov orgánov NBS s rozhodovacou právomocou 
neprimeraným politický m rizikám a má vplyv na ich osobnú nezávislosť  
Výkon novej úlohy podľa všetkého nevystaví členov orgánov NBS s rozhodovacou právomocou 
žiadnym neprimeraným politickým rizikám , ani nemá vplyv na ich osobnú nezávislosť. Ako je 
uvedené v odseku 3.3.3, nová úl oha zdieľa spoločný cieľ s existujúcimi úlohami NBS v oblasti 
dohľadu, ktorým je zabezpečenie primeranej odbornej spôsobilosti finančných sprostredkovateľov 
a finančných agentov.  
3.4 Záver, pokiaľ ide o súlad návrhu zákona so zákazom menového financovania  
Dohľad nad finančným vzdelávaním alebo poskytovateľmi osobitného finančného vzdelávania 
nepatrí medzi úlohy centrálnej banky uvedené v zmluve. Nová úloha zverená NBS by sa mohla 
považovať za úlohu, ktorá dopĺňa úlohy v oblasti dohľadu, ktoré v súčasnosti v ykonáva NBS, 
vzhľadom na to, že prispieva k cieľu, ktorým je zabezpečenie primeranej odbornej spôsobilosti 
finančných sprostredkovateľov a finančných agentov. Táto úloha môže byť tiež považovaná za 
legitímnu úlohu, ktorá má byť zverená NBS vzhľadom na to, že táto úloha sa nejaví ako netypická 
úloha pre národné centrálne banky v ESCB.  Zabezpečovanie riadneho poskytovania osobitného 
finančného vzdelávania je však súčasťou vzdelávacích politík štátu. V tejto súvislosti by mala byť 
nová úloha aspoň čiastočne spravovaná v mene a v záujme vlády. Okrem toho existuje neistota, 
pokiaľ ide o dodatočné finančné zaťaženie NBS v súvislosti s vykonávaním tejto úlohy. ECB preto 
odporúča, aby orgán žiadajúci o konzultáciu zohľadnil tieto obavy vo svojom rozhodnutí, či zveri ť  
ECB -PUBLIC  
8  
NBS túto novú úlohu, ktor ou je dohľad nad osobitným finančným vzdelávaním.  
 
Toto stanovisko sa uverejní na webovom sídle ECB.  
 
 
Vo Frankfurte nad Mohanom 27. októbra 2017  
 
[podpis]  
 
Prezident ECB  
Mario DRAGHI